b'\n_START_ARTICLE_\nJosselin Ouanna\n_START_SECTION_\nUra\n_START_PARAGRAPH_\nAustralian avoimien 2004 poikien kaksinpeliss\xc3\xa4 Ouanna eteni  finaaliin asti. Finaalin h\xc3\xa4n h\xc3\xa4visi Ga\xc3\xabl Monfilsille lukemin 6\xe2\x80\x930, 6\xe2\x80\x933. Samana vuonna h\xc3\xa4n siirtyi ammattilaiseksi._NEWLINE_Ensimm\xc3\xa4isen kerran Grand Slam -turnauksen p\xc3\xa4\xc3\xa4sarjaan Ouanna selviytyi karsintojen kautta Ranskan avoimissa 2008. H\xc3\xa4n h\xc3\xa4visi ensimm\xc3\xa4isell\xc3\xa4 kierroksella Juan Mart\xc3\xadn del Potrolle lukemin 3\xe2\x80\x936, 2\xe2\x80\x936, 3\xe2\x80\x936. Lokakuussa 2008 h\xc3\xa4n eteni Lyonin ATP-turnauksen kolmannelle kierrokselle. Ensimm\xc3\xa4isell\xc3\xa4 kierroksella h\xc3\xa4n voitti Ivan Ljubi\xc4\x8di\xc4\x87in, toisella kierroksella Nicol\xc3\xa1s Lapenttin, mutta h\xc3\xa4visi kolmannella kierroksella Gilles Simonille._NEWLINE_Ranskan avoimissa 2009 villikortin saanut Ouanna eteni kolmannelle kierrokselle. Ensimm\xc3\xa4isell\xc3\xa4 kierroksella h\xc3\xa4n voitti Marcel Granollersin. Toisella kierroksella h\xc3\xa4n voitti entisen maailmanlistan ykk\xc3\xb6sen ja turnauksen 20:nneksi sijoitetun Marat Safinin lukemin 7\xe2\x80\x936(2), 7\xe2\x80\x936(4), 4\xe2\x80\x936, 3\xe2\x80\x936, 10\xe2\x80\x938. H\xc3\xa4n h\xc3\xa4visi kolmannella kierroksella turnauksen 12:nneksi sijoitetulle Fernando Gonz\xc3\xa1lezille lukemin 5\xe2\x80\x937, 3\xe2\x80\x936, 5\xe2\x80\x937._NEWLINE_Yhdysvaltain avoimissa 2009 karsintojen kautta p\xc3\xa4\xc3\xa4sarjaan selviytynyt Ouanna voitti ensimm\xc3\xa4isell\xc3\xa4 kierroksella yhdysvaltalaisen Rajeev Ramin lukemin 7\xe2\x80\x936(4), 6\xe2\x80\x934, 3\xe2\x80\x936, 6\xe2\x80\x933. Toisella kierroksella h\xc3\xa4n h\xc3\xa4visi turnauksen 11:nneksi sijoitetulle chilel\xc3\xa4iselle Fernando Gonz\xc3\xa1lezille lukemin 4\xe2\x80\x936, 7\xe2\x80\x936(5), 3\xe2\x80\x936, 4\xe2\x80\x936.'